**Realizacija Školskog preventivnog programa**

**u prvom polugodištu šk. god. 2017.-2018.**

Svrha Školskog preventivnog programa je prevencija i suzbijanje nasilja, ovisnosti i svih neprihvatljivih oblika ponašanja.

Rad s učiteljima, učenicima i roditeljima usmjeren je na promicanje znanja i vještina koje mogu učvrstiti i unaprijediti zdrav stil življenja, promicati zdravlje i prevenciju bolesti, pravilnu organizaciju slobodnog vremena, kvalitetnu ponudu sportskih i drugih kreativnih sadržaja.

Stvaranje pozitivnog pedagoškog ozračja i senzibiliteta učitelja, učenika i roditelja za preventivno djelovanje imaju zajednički zadatak smanjiti interes mladih za uzimanje sredstava ovisnosti i unaprijediti zdrav način života.

Edukacija je usmjerena na rad s učenicima, učiteljima i roditeljima.

**EDUKACIJA UČENIKA**

Povodom Svjetskog dana prve pomoći volonteri našičkoga Crvenoga križa održali su u ponedjeljak 11. rujna za učenike petoga razreda radionicu pružanja prve pomoći.

20. rujna za učenike prvih razreda održano predavanje *Oprez na putu od kuće do škole* u suradnji s Policijskom postajom, Našice.

23. listopada za učenike je razredne nastave održana prezentacija „Edukacija djece u području zaštite i spašavanja“ koje na području naše županije provodi područni ured Državne uprave za zaštitu i spašavanje.

31. listopada učenici sedmoga i osmoga razreda u našičkome su Domu kulture sudjelovali u projektu Sedmi kontinent . Gledali su film Ovisnik o internetu.

Radionice povodom Dana ljubaznosti i Dana tolerancije 13. studenoga održala za sve učenike matične i područnih škola psihologinja Zrinka Pavlović.

***Zdrav za 5***

23. listopada za učenike 8. razreda predavanje u sklopu projekta održao je Darko Ćorković, policijski službenik Odjela prevencije PU osječko-baranjske. Zdrav za pet naziv je projekta prevencije ovisnosti i zlouporabe droga, alkohola i igara na sreću te očuvanja i zaštite okoliša, kojemu je cilj educirati učenike osmih razreda osnovne te prvih i drugih razreda srednje škole o zdravom načinu života.

***Budi navijač, a ne razbijač***

23. listopada u sklopu preventivnog projekta učenicima šestoga razreda predavanje je održao Darko Ćorković, djelatnik PU osječko-baranjske, Odjela prevencije. Svrha je predavanja upoznati učenike  s pravilnim načinima sportskoga navijanja, navijanja  bez vrijeđanja, nasilja i uništavanja.

***Blagdani bez petardi***

Djelatnici Odjela prevencije PU Osječko-baranjske i Policijska postaja Našice održali su u ponedjeljak 18. prosinca predavanje za učenike drugih razreda matične i područnih škola.

U školi provodimo raznovrsne aktivnosti u borbi protiv zloupotrebe

sredstava ovisnosti.

Obilježen je Mjesec borbe protiv ovisnosti s tematskim sadržajima.

Obrazovni sadržaji o ovisnostima realizirani su u redovitoj nastavi

na satovima Prirode, Biologije, Hrvatskog jezika, Likovne kulture,

Glazbene kulture, Tjelesne i zdravstvene kulture, Satu razrednog odjela

prema godišnjem planu i programu.

Učenici su uključeni u sportske izvannastavne aktivnosti: odbojka, košarka, rukomet, nogomet,badmington.

**EDUKACIJA UČITELJA**

18.listopada na sjednici Učiteljskoga vijeća predavanje za učitelje o sigurnosti djece na internetu je održao Boris Radanović, koordinator za podršku i informiranje Centra za nestalu i zlostavljanu djecu, Osijek.

**EDUKACIJA RODITELJA**

Planirana u drugom polugodištu.